《草堂成题以见志 其五》
宋代·王称

寒谷待邹律，虞韶来凤仪。堪坯育万化，感召理亦微。

谷风应兔嚎，空云拥鳞飞。兹生岂不念，潜跃会有时。

况予轮翮纤，而乏尘世姿。虽不事巢蠡，敢与周任规。

超遥一死生，散朗忘是非。陆沉古有然，安用人所稀。

作者简介：眉州人，字季平。王赏子。累官承议郎知龙州。刻意史学，搜采北宋太祖至钦宗九朝事迹为《东都事略》，孝宗淳熙中洪迈修四朝国史时奏进，特授直秘阁。宁宗庆元间官至吏部郎中。又有《西夏事略》。